b'\n_START_ARTICLE_\nFindelin kansainv\xc3\xa4linen lentoasema\n_START_SECTION_\nHistoria\n_START_PARAGRAPH_\nAlun perin lentoasema tunnettiin \xe2\x80\x9dSandweilerin lentokentt\xc3\xa4n\xc3\xa4\xe2\x80\x9d, joka avattiin 1930-luvulla. Kent\xc3\xa4ll\xc3\xa4 oli tuolloin ruohop\xc3\xa4\xc3\xa4llysteinen 1000 metrin pituinen kiitotie.\n_START_SECTION_\nSaksalaisten k\xc3\xa4ytt\xc3\xb6 toisessa maailmansodassa\n_START_PARAGRAPH_\nSaksa valloitti puolueettoman Luxemburgin 10. toukokuuta 1940, ja 21. toukokuuta, \xe2\x80\x99\xe2\x80\x99Luftwaffe\xe2\x80\x99\xe2\x80\x99 sijoitti lentoasemalle Jagdgeschwader 53:n (JG 53), Messerschmitt Bf 109 h\xc3\xa4vitt\xc3\xa4j\xc3\xa4yksik\xc3\xb6n. JG 53 oli mukana Ranskan taistelussa Ranskaa ja Iso-Britanniaa vastaan touko- ja kes\xc3\xa4kuussa. My\xc3\xb6s JG 52 operoi Bf 109-koneilla Sandweilerist\xc3\xa4 salamasodan ajan. JG 52 muutti Ranskaan 29. toukokuuta, mutta JG 53 pysyi Luxemburgissa 18. elokuuta asti, kunnes se siirtyi l\xc3\xa4hemm\xc3\xa4ksi Englannin kanaalia. _NEWLINE_T\xc3\xa4m\xc3\xa4n j\xc3\xa4lkeen lentoasemalla ei ollut juurikaan k\xc3\xa4ytt\xc3\xb6\xc3\xa4, kunnes Saksalaisten Henschel Hs 126-koneilla lent\xc3\xa4nyt tiedusteluryhm\xc3\xa4 Aufkl\xc3\xa4rungsgruppe 123 (AKG 123) sijoitettiin kent\xc3\xa4lle. AKG123 siirtyi idemm\xc3\xa4ksi vain muutama p\xc3\xa4iv\xc3\xa4 sen j\xc3\xa4lkeen, kun Yhdysvaltain Armeija siirtyi Luxemburgiin ja raivasi maan saksalaisista miehitysjoukoista.\n_START_SECTION_\nLiittoutuneiden k\xc3\xa4ytt\xc3\xb6\n_START_PARAGRAPH_\nYhdysvaltain armeijan taisteluinsin\xc3\xb6\xc3\xb6rej\xc3\xa4 saapui Sandweileriin syyskuun puoliv\xc3\xa4liss\xc3\xa4 1944, ja suoritti pieni\xc3\xa4 j\xc3\xa4lleenrakennustoimenpiteit\xc3\xa4 valmistellakseen kent\xc3\xa4n Ninth Air Forcen taistelukoneille. Lentokentt\xc3\xa4 nimettiin Advanced Landing Ground "A-97" Sandweileriksi, ja se avattiin 18. syyskuuta. Ninth Air Forcen 363D taktinen tiedusteluryhm\xc3\xa4 suoritti useita  valokuvatiedustelulentoja 29. lokakuuta 1944 asti, kunnes he siirtyiv\xc3\xa4t my\xc3\xb6s Saksaan.  Sandweiler pysyi Yhdysvaltain k\xc3\xa4yt\xc3\xb6ss\xc3\xa4 loppusodan ajan. Yhdysvallat mm. evakuoivat uhrejaan Sandweilerin kautta Englantiin. Lentoasema palasi Luxemburgin valvontaan 15. elokuuta 1945.\n_START_SECTION_\nTerminaali A\n_START_PARAGRAPH_\nVanha Terminaali A oli rakennettu vuonna 1975, ja se oli lentoaseman ainoa terminaali aina vuoteen 2004 asti, jolloin avattiin uusi Terminaali A. _NEWLINE_Vanha Terminaali A oli liian t\xc3\xa4ysi erityisesti kes\xc3\xa4kaudella, ja siell\xc3\xa4 oli vain muutamia kauppoja. Vanhaa Terminaalia alettiin purkaa loppuvuodesta 2011, ja purkaminen valmistui maaliskuussa 2012.\n_START_SECTION_\nTerminaali B\n_START_PARAGRAPH_\nTerminaali B avattiin vuonna 2004. Se on ainutlaatuinen, koska terminaalissa ei olel\xc3\xa4ht\xc3\xb6selvityspisteit\xc3\xa4 tai tuloaulaa, vaan ne ovat Terminaali A:n puolella. Terminaali rakenettiin pienille koneille, joiden maksimikapasiteetti on 50 matkustajaa. Terminaali voi k\xc3\xa4sitell\xc3\xa4 vuodessa 600 000 matkutajaa.'